
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, vă înaintăm, alăturat, Raportul comun asupra propunerii legislative privind trecerea canalului şi barajului de pe pârâul Buşmei din domeniul public al statului şi din administrarea Regiei Naţionale a Pădurilor – Romsilva, Direcţia Silvică Neamţ, în domeniul public al Comunei Farcaşa şi în administrarea Consiliului Local al Comunei Farcaşa, Judeţul Neamţ, trimisă Comisiei pentru agricultură, silvicultură, industrie alimentară şi servicii specifice şi Comisiei pentru mediu şi echilibru ecologic, spre dezbatere pe fond, cu adresa nr.PLx.597 din 16 decembrie 2013.
	   VICEPREŞEDINTE,
                              
	PREŞEDINTE,

	                  dr. Liviu HARBUZ                                           

	Carmen MOLDOVAN    

RAPORT COMUN 

asupra propunerii legislative privind trecerea canalului şi barajului de pe pârâul Buşumei din domeniul public al statului şi din administrarea Regiei Naţionale a Pădurilor - Romsilva, Direcţia Silvică Neamţ, în domeniul public al Comunei Farcaşa şi în administrarea Consiliului Local al Comunei Farcaşa, judeţul Neamţ
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate spre dezbatere pe fond cu propunerea legislativă privind trecerea canalului şi barajului de pe pârâul Buşmei din domeniul public al statului şi din administrarea Regiei Naţionale a Pădurilor – Romsilva, Direcţia Silvică Neamţ, în domeniul public al Comunei Farcaşa şi în administrarea Consiliului Local al Comunei Farcaşa, Judeţul Neamţ, trimisă cu adresa nr.PLx.597 din 16 decembrie 2013 şi înregistrată cu nr.4c-4/599/17.12.2013, respectiv cu nr.4c-27/24 din 26 februarie 2014.

Senatul, în calitate de primă cameră sesizată, a respins propunerea legislativă în şedinţa din 10 decembrie 2013.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.
La întocmirea prezentului raport comun, comisiile  au avut în vedere avizul favorabil al Consiliului Legislativ (nr.1110/09.10.2013) şi punctul de vedere negativ al Guvernului  (nr.286/14.02.2014);

Propunerea legislativă are ca obiect de reglementare trecerea canalului şi barajului de pe pârâul Buşmei din domeniul public al statului şi din  administrarea Regiei Naţionale a Pădurilor - Romsilva, Direcţia Silvică Neamţ, în domeniul public al comunei Farcaşa şi în administrarea
Consiliului local al comunei Farcaşa, judeţul Neamţ, prin
derogare de la prevederile art.10 şi art. 34 alin. (I)  din Legea nr. 46/2008 - Codul Silvic. 

Prin această trecere în domeniul public al comunei Farcaşa se urmăreşte ca autoritatea publică locală să poată interveni în reabilitarea obiectivelor menţionate care, în prezent, se află într-un stadiu avansat de degradare şi nu mai protejează gospodăriile locuitorilor din zonă.
În conformitate cu prevederile art. 61 şi art.63 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice  şi Comisia pentru mediu şi echilibru ecologic au examinat propunerea legislativă sus-menţionată în şedinţe separate.

Membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din  3 martie 2015.
Membrii Comisiei pentru mediu şi echilibru ecologic au examinat propunerea legislativă în şedinţa din 10 martie 2015.

Din numărul total de 36 membri ai Comisiei pentru agricultură, silvicultură, industrie alimentară şi servicii specifice,  au participat la dezbateri 33 deputaţi.

Din numărul total de 20 membri ai Comisiei pentru mediu şi echilibru ecologic,  au participat la dezbateri 16 deputaţi.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Dan Popescu, secretar de stat în cadrul Ministerului Mediului, Apelor şi Pădurilor.

În urma examinării propunerii legislative, a avizului Consiliului Legislativ şi a punctului de vedere transmis de Guvern, membrii celor două comisii au hotărât, cu unanimitate de voturi, să propună Plenului Camerei Deputaţilor respingerea propunerii legislative privind trecerea canalului şi barajului de pe pârâul Buşmei din domeniul public al statului şi din administrarea Regiei Naţionale a Pădurilor – Romsilva, Direcţia Silvică Neamţ, în domeniul public al Comunei Farcaşa şi în administrarea Consiliului Local al Comunei Farcaşa, Judeţul Neamţ, întrucât din expunerea de motive nu rezultă cu certitudine regimul juridic al imobilelor respective. Era necesar să fie menţionate aspectele din care să reiasă faptul că imobilele în cauză se încadrează în sfera bunurilor cuprinse în 34 alin. (1) din Codul Silvic de la care se derogă. Totodată, din expunerea de motive, trebuia să rezulte în mod concret faptul că imobilele în cauză nu constituie obiectul unor cereri de revendicare/restituire, al altor litigii aflate pe rolul instanţelor judecătoreşti şi nu sunt grevate de sarcini, în condiţiile legii.

În raport de obiectul şi conţinutul reglementării, propunerea legislativă face parte din categoria legilor organice.
	VICEPREŞEDINTE,

dr. Liviu HARBUZ                                           
	PREŞEDINTE,

   CARMEN ILEANA MOLDOVAN


	SECRETAR,

Costel ŞOPTICĂ
	                        SECRETAR,

            VASILE DANIEL SUCIU


	Întocmit, 

Consilier - Ioana Goţa  

	Întocmit, 

Consilier parlamentar - Andreea Negulescu

